Nordjyllands Beredskab arbejdede fredag aften på at forhindre, at en sommerhusbrand i Pandrup skulle sprede sig til andre sommerhuse. Et stråtækt sommerhus på adressen Tunen i Pandrup brændte ved 20-tiden ned, og beredskabet måtte rekvirere yderligere udstyr i form af sprøjte og tankvogn. Det skyldtes, at der også var gået ild i selve området omkring det nedbrændte sommerhus, og der var fare for, at branden skulle sprede sig. Meldingerne fra beredskabet klokken 21 lyder på, at der er styr på branden, og at den ikke har spredt sig yderligere.
Nordjyllands Beredskab arbejdede på at forhindre, at sommerhusbrand i Pandrup skulle sprede sig.